**EU NU TE UIT**

*STOMFF ANDREI AUREL*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

EU NU TE UIT

Eu nu te uit deşi trecut-au anii

Cum trece uneori acceleratul

Prin halta care mărgineşte satul.

Doar trupul tău a-nmiresmat crivatul

Şi-a dat iubirii numeroase danii

În templul cu pilaştrii de cleştar.

Şi n-am habar de ce un gând hoinar

Se-ntoarnă totdeauna către tine.

Am fost învins ca turcii la Rovine

De o putere încă neînvinsă,

Puterea dragostei mereu nestinsă

De niciun râu ce şterge amintiri.

Noi doi am fost doar un binom comun

Şi nu-ncetez în gând să îţi tot spun

Eu nu te uit deşi trecut-au anii!